9. โครงสร้างการจัดการ

9.1 โครงสร้างองค์กร ณ วันที่ 1 มีนาคม 2556 เป็นดังนี้

9.2 โครงสร้างการจัดการ

โครงสร้างกรรมการบริษัทประกอบด้วยกรรมการ 4 ชุดคือ คณะกรรมการบริษัท
คณะกรรมการตรวจสอบ คณะกรรมการสรรหาและพิจารณาค่าตอบแทน และคณะกรรมการบริหาร
โดยมีรายละเอียดดังนี้

คณะกรรมการบริษัท

ณ วันที่ 1 มีนาคม 2556 คณะกรรมการบริษัท มีจำนวน 9 ท่านประกอบด้วย

+-----+--------------------+--------------------+---------------------+
|     | ชื่อ-นามสกุล          |                    | ตำแหน่ง              |
+-----+--------------------+--------------------+---------------------+
| 1.  | นายปัญญา            | นิรันดร์กุล            | ประธานกรรมการ       |
+-----+--------------------+--------------------+---------------------+
| 2.  | นายประภาส          | ชลศรานนท์           | รองประธานกรรมการ    |
+-----+--------------------+--------------------+---------------------+
| 3.  | นายพาณิชย์           | สดสี                | กรรมการ             |
+-----+--------------------+--------------------+---------------------+
| 4.  | นายคณิต             | วัฒนประดิษฐ์          | กรรมการ             |
+-----+--------------------+--------------------+---------------------+
| 5.  | นางสาวมาลี          | ปานพชร             | กรรมการ             |
|     |                    |                    |                     |
| 6.  | นางวิชนี             | ศรีสวัสดิ์             | กรรมการ             |
+-----+--------------------+--------------------+---------------------+
| 7   | พันตำรวจเอกปรัชญ์ชัย   | ใจชาญสุขกิจ          | กรรมการ /           |
|     |                    |                    | กรรมการอิสระ         |
+-----+--------------------+--------------------+---------------------+
| 8.  | นายสมเกียรติ         | ติลกเลิศ             | กรรมการ /           |
|     |                    |                    | กรรมการอิสระ         |
+-----+--------------------+--------------------+---------------------+
| 9   | นางพรทิพย์           | ดุริยประณีต           | กรรมการ /           |
|     |                    |                    | กรรมการอิสระ         |
+-----+--------------------+--------------------+---------------------+

โดยมี นายสุรการ ศิริโมทย์ เป็นเลขานุการคณะกรรมการบริษัท

หมายเหตุ ที่ประชุมคณะกรรมการบริษัท ครั้งที่ 1/2556
มีมติอนุมัติการลาออกจากการเป็นกรรมการและเลขานุการบริษัทของนายครรชิต ควะชาติ และ
มีมติแต่งตั้งนายคณิต วัฒนประดิษฐ์เป็นกรรมการ โดยมีวาระการดำรงตำแหน่งต่อจากนายครรชิต
ควะชาติ และแต่งตั้งให้นายสุรการ ศิริโมทย์ เป็นเลขานุการบริษัท

ขอบเขตอำนาจหน้าที่ของคณะกรรมการบริษัท

1.  จัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความสุจริต
    และระมัดระวังรักษาผลประโยชน์ของบริษัท

2.  กำหนดนโยบายและทิศทางการดำเนินงานของบริษัท
    รวมทั้งควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมายอย่างมีประสิทธิภาพและประสิทธิผล
    เว้นแต่ในเรื่องดังต่อไปนี้ คณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
    เช่น การขายหรือโอนกิจการของบริษัททั้งหมด หรือบางส่วนที่สำคัญให้แก่บุคคลอื่น
    การซื้อหรือรับโอนกิจการของบริษัทเอกชนหรือบริษัทมหาชนอื่นมาเป็นของบริษัท
    การแก้ไขเพิ่มเติมหนังสือบริคณห์สนธิหรือข้อบังคับของบริษัท การเพิ่มหรือลดทุนจดทะเบียน
    การออกหุ้นกู้ เป็นต้น

3.  อาจแต่งตั้งหรือมอบหมายให้กรรมการคนใดคนหนึ่งหรือหลายคน
    หรือบุคคลอื่นกระทำการอย่างหนึ่งอย่างใดแทนคณะกรรมการตามที่เห็นสมควรได้
    และคณะกรรมการสามารถยกเลิก เปลี่ยนแปลง หรือแก้ไขอำนาจนั้นๆได้

4.  กำกับดูแลให้ฝ่ายบริหารดำเนินตามนโยบายที่วางไว้อย่างมีประสิทธิภาพ
    และแจ้งให้ฝ่ายบริหารนำเสนอเรื่องที่มีนัยสำคัญต่อการดำเนินงานของบริษัท
    ดูแลและจัดการความเสี่ยงของบริษัท รายการระหว่างบุคคลที่เกี่ยวโยงกัน
    เพื่อพิจารณาให้เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย

5.  จัดให้มีระบบการควบคุมภายในและการตรวจสอบภายในที่มีประสิทธิผล
    และจัดให้มีฝ่ายตรวจสอบภายในเพื่อตรวจสอบดูแลปฏิบัติงานภายใน ดำเนินการ ติดตามผล
    และประสานงานกับคณะกรรมการตรวจสอบเพื่อรักษาผลประโยชน์ของผู้ถือหุ้น

6.  ปฏิบัติหน้าที่โดยใช้ความรู้ ความสามารถ และประสบการณ์
    ให้เป็นประโยชน์ต่อการดำเนินธุรกิจของบริษัท มีความรับผิดชอบต่อผู้ถือหุ้น
    และเปิดเผยข้อมูลต่อผู้ลงทุนและสาธารณชนอย่างถูกต้อง ครบถ้วน
    มีจริยธรรมและมีความโปร่งใสในการกำหนดนโยบายการบริหารงานและการดำเนินธุรกิจ

คณะกรรมการตรวจสอบ

ณ วันที่ 1 มีนาคม 2556 คณะกรรมการตรวจสอบมีจำนวน 3 ท่าน ประกอบด้วย

  ------ ------------------- -------------------- ------------------------
         ชื่อ-นามสกุล                                ตำแหน่ง

  1.     พันตำรวจเอกปรัชญ์ชัย    ใจชาญสุขกิจ            ประธานกรรมการตรวจสอบ

  2.     นายสมเกียรติ          ติลกเลิศ               กรรมการตรวจสอบ

  3.     นางพรทิพย์            ดุริยประณีต             กรรมการตรวจสอบ

                                                  
  ------ ------------------- -------------------- ------------------------

หมายเหตุ นางพรทิพย์ ดุริยประณีต ได้เข้ามาเป็นกรรมการตรวจสอบของบริษัท ตั้งแต่วันที่ 30
มีนาคม 2555 ตามมติที่ประชุมคณะกรรมการบริษัท ครั้งที่ 2/2555

ขอบเขตอำนาจหน้าที่ของกรรมการตรวจสอบ

คณะกรรมการตรวจสอบมีหน้าที่ และความรับผิดชอบตามข้อกำหนด
และหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย และให้รายงานตรงต่อคณะกรรมการบริษัท ดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้มีระบบการควบคุมภายใน (internal control) และ
    ระบบการตรวจสอบภายใน (internal audit) ที่ เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฎิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมเข้าร่วมประชุมกับผู้สอบบัญชีโดยไม่มีฝ่ายจัดการเข้าประชุมอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน เป็นที่เชื่อถือได้
  ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาด หลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (charter)

  (ซ)
  รายการอื่นที่เห็นว่าผู้ถือหุ้นและผู้ลงทุนทั่วไปทราบภายใต้ความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการบริษัทได้มอบหมายด้วยความเห็นชอบจากคณะกรรมการตรวจสอบ

คณะกรรมการสรรหาและพิจารณาค่าตอบแทน

ณ วันที่ 1 มีนาคม 2556 คณะกรรมการสรรหาและพิจารณาค่าตอบแทน มีจำนวน 3 ท่าน
ประกอบด้วย

  ---- ------------------- ------------- -------------------------------------
       ชื่อ-นามสกุล                         ตำแหน่ง

  1.   นายปัญญา             นิรันดร์กุล       ประธานกรรมการสรรหาและพิจารณาค่าตอบแทน

  2.   นายประภาส           ชลศรานนท์      กรรมการสรรหาและพิจารณาค่าตอบแทน

  3.   พันตำรวจเอกปรัชญ์ชัย    ใจชาญสุขกิจ     กรรมการสรรหาและพิจารณาค่าตอบแทน
  ---- ------------------- ------------- -------------------------------------

หมายเหตุ คณะกรรมการสรรหาและพิจารณาค่าตอบแทน
ได้รับการแต่งตั้งจากการประชุมคณะกรรมการบริษัท ครั้งที่ 1/2553 เมื่อวันที่ 25 กุมภาพันธ์ 2553

ขอบเขตอำนาจหน้าที่ของกรรมการสรรหาและพิจารณาค่าตอบแทน

-   การสรรหา

    1.  พิจารณาโครงสร้าง องค์ประกอบ รวมทั้งคุณสมบัติของคณะกรรมการ
        และคณะอนุกรรมการ

    2.  พิจารณาสรรหาและคัดเลือกบุคคลที่มีคุณสมบัติเหมาะสมที่จะดำรงตำแหน่งคณะกรรมการ
        คณะอนุกรรมการ เมื่อตำแหน่งว่างลง
        เพื่อนำเสนอต่อคณะกรรมการบริษัทและ/หรือที่ประชุมผู้ถือหุ้นเพื่อพิจารณาแต่งตั้ง

    3.  ปฏิบัติการอื่นใดตามที่คณะกรรมการบริษัทมอบหมายอันเกี่ยวเนื่องกับการสรรหา

-   การพิจารณาค่าตอบแทน

    1.  พิจารณาค่าตอบแทนของคณะกรรมการบริษัท คณะอนุกรรมการ ซึ่งรวมถึง ค่าเบี้ยประชุม
        และผลประโยชน์อื่นๆ ทั้งที่เป็นตัวเงินและมิใช่ตัวเงิน เพื่อเสนอคณะกรรมการบริษัท
        และ/หรือที่ประชุมผู้ถือหุ้นเพื่อพิจารณาอนุมัติ

    2.  ปฏิบัติงานอื่นใดตามที่คณะกรรมการบริษัทมอบหมายอันเกี่ยวเนื่องกับการพิจารณาค่าตอบแทน

คณะกรรมการบริหาร

ณ วันที่ 1 มีนาคม 2556 คณะกรรมการบริหาร มีจำนวน 8 ท่าน ประกอบด้วย

  ----- ----------- ----------- --------------------------------------------
        ชื่อ-นามสกุล               ตำแหน่ง

  1.    นายปัญญา     นิรันดร์กุล     ประธานเจ้าหน้าที่บริหาร

  2.    นายประภาส   ชลศรานนท์    รองประธานเจ้าหน้าที่บริหาร

  3.    นายพาณิชย์    สดสี         ผู้ช่วยประธานเจ้าหน้าที่บริหารอาวุโสฝ่ายผลิต1
                                และธุรกิจภาพยนตร์

  4.    นายคณิต      วัฒนประดิษฐ์   ผู้ช่วยประธานเจ้าหน้าที่บริหารฝ่ายบัญชีและควบคุมภายใน

  5.    นางสาวมาลี   ปานพชร      ผู้ช่วยประธานเจ้าหน้าที่บริหารฝ่ายอำนวยการ

  6.    นางวิชนี      ศรีสวัสดิ์      ผู้ช่วยประธานเจ้าหน้าที่บริหารฝ่ายธุรกิจโทรทัศน์1
                                และการตลาด

  7.    นายชลากรณ์   ปัญญาโฉม     ผู้ช่วยประธานเจ้าหน้าที่บริหารฝ่ายธุรกิจโทรทัศน์2
                                และโครงการพิเศษ

  8.    นายชยันต์     จันทวงศาทร   ผู้ช่วยประธานเจ้าหน้าที่บริหารฝ่ายผลิต2 และบริหารศิลปิน
  ----- ----------- ----------- --------------------------------------------

ขอบเขตอำนาจหน้าที่ของคณะกรรมการบริหาร

1.  จัดทำและนำเสนอ นโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
    และงบประมาณประจำปีของบริษัท เพื่อขออนุมัติต่อคณะกรรมการบริษัท

2.  ควบคุมดูแลการดำเนินธุรกิจของบริษัทให้เป็นไปตามนโยบายทางธุรกิจ เป้าหมาย
    แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการ

3.  มีอำนาจพิจารณาอนุมัติการใช้จ่ายเงินเพื่อการลงทุนหรือการดำเนินงานต่างๆ
    การกู้ยืมหรือการขอสินเชื่อใดๆจากสถาบันการเงิน การให้กู้ยืมเงิน
    ตลอดจนการเข้าเป็นผู้ค้ำประกัน เพื่อการทำธุรกรรมตามปกติของบริษัท
    ภายในวงเงินที่ได้รับอนุมัติต่อคณะกรรมการบริษัท

4.  กำหนดโครงสร้างองค์กรและอำนาจการบริหารจัดการ
    โดยให้ครอบคลุมรายละเอียดการคัดเลือก การว่าจ้าง การกำหนดผลประโยชน์ตอบแทน
    การโยกย้าย การฝึกอบรม และการเลิกจ้างพนักงานของบริษัท

5.  อาจแต่งตั้งหรือมอบหมายให้บุคคลใดบุคคลคนหนึ่งหรือหลายคน
    กระทำการอย่างหนึ่งอย่างใดแทนคณะกรรมการบริหารตามที่เห็นสมควรได้
    และคณะกรรมการบริหารสามารถยกเลิก เปลี่ยนแปลง หรือแก้ไขอำนาจนั้นๆ ได้

6.  ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

ทั้งนี้การมอบอำนาจให้คณะกรรมการบริหารดังกล่าวข้างต้น
จะไม่รวมถึงการมอบอำนาจที่ทำให้คณะกรรมการบริหารสามารถอนุมัติรายการที่คณะกรรมการบริหารคนใดคนหนึ่งหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
โดยกำหนดให้ต้องเสนอต่อที่ประชุมคณะกรรมการบริษัทและคณะกรรมการตรวจสอบเพื่อพิจารณาอนุมัติรายการดังกล่าว
ยกเว้นเป็นการอนุมัติรายการที่เป็นไปตามนโยบาย และหลักเกณฑ์ที่คณะกรรมการบริษัทพิจารณาอนุมัติ

คณะผู้บริหาร (ผู้บริหาร ตามนิยามของสำนักงาน ก.ล.ต. และตลาดหลักทรัพย์แห่งประเทศไทย)

ณ วันที่ 1 มีนาคม 2556 คณะผู้บริหาร มีจำนวน 9 ท่าน ประกอบด้วย

  ----- ----------- ----------- ------------------------------------------- --
        ชื่อ-นามสกุล               ตำแหน่ง                                      

  1.    นายปัญญา     นิรันดร์กุล     ประธานเจ้าหน้าที่บริหาร                          

  2.    นายประภาส   ชลศรานนท์    รองประธานเจ้าหน้าที่บริหาร                       

  3.    นายพาณิชย์    สดสี         ผู้ช่วยประธานเจ้าหน้าที่บริหารอาวุโสฝ่ายผลิต1          
                                และธุรกิจภาพยนตร์                              

  4.    นายคณิต      วัฒนประดิษฐ์   ผู้ช่วยประธานเจ้าหน้าที่บริหารฝ่ายบัญชีและควบคุมภายใน   

  5.    นางสาวมาลี   ปานพชร      ผู้ช่วยประธานเจ้าหน้าที่บริหารฝ่ายอำนวยการ           

  6.    นางวิชนี      ศรีสวัสดิ์      ผู้ช่วยประธานเจ้าหน้าที่บริหารฝ่ายธุรกิจโทรทัศน์1        
                                และการตลาด                                  

  7.    นายชลากรณ์   ปัญญาโฉม     ผู้ช่วยประธานเจ้าหน้าที่บริหารฝ่ายธุรกิจโทรทัศน์2        
                                และโครงการพิเศษ                              

  8.    นายชยันต์     จันทวงศาทร   ผู้ช่วยประธานเจ้าหน้าที่บริหารฝ่ายผลิต2 และบริหารศิลปิน  

  9.    นายสุรการ    ศิริโมทย์      ผู้อำนวยการฝ่ายบริหารการเงินการลงทุน              

                                                                            
  ----- ----------- ----------- ------------------------------------------- --

ขอบเขตอำนาจหน้าที่ของประธานเจ้าหน้าที่บริหาร

1.  บริหารจัดการและดำเนินการตามปกติธุรกิจของบริษัท

2.  ควบคุมดูแลการดำเนินธุรกิจของบริษัทให้เป็นไปตามนโยบายทางธุรกิจ เป้าหมาย
    แผนการดำเนินงาน กลยุทธ์ทางธุรกิจ
    และงบประมาณที่ได้รับอนุมัติจากคณะกรรมการหรือคณะกรรมการบริหาร

3.  มีอำนาจพิจารณาอนุมัติการใช้จ่ายเงินเพื่อการลงทุนหรือการดำเนินงานต่างๆ
    การกู้ยืมหรือการขอสินเชื่อใดๆจากสถาบันการเงิน การให้กู้ยืมเงิน
    ตลอดจนการเข้าเป็นผู้ค้ำประกัน เพื่อการทำธุรกรรมตามปกติของบริษัท ภายในวงเงินไม่เกิน
    20 ล้านบาท หรือเทียบเท่า

4.  อาจแต่งตั้งหรือมอบหมายให้บุคคลใดบุคคลคนหนึ่งหรือหลายคน
    กระทำการอย่างหนึ่งอย่างใดแทนตนตามที่เห็นสมควรได้ และสามารถยกเลิก เปลี่ยนแปลง
    หรือแก้ไขอำนาจนั้นๆ ได้

5.  ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท และคณะกรรมการบริหาร

  ทั้งนี้ การมอบอำนาจให้ประธานเจ้าหน้าที่บริหารดังกล่าวข้างต้น
  จะไม่รวมถึงการมอบอำนาจที่ทำให้ประธานเจ้าหน้าที่บริหารสามารถอนุมัติรายการที่ประธานเจ้าหน้าที่บริหารหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
  โดยกำหนดให้ต้องเสนอต่อที่ประชุมคณะกรรมการบริษัทและคณะกรรมการตรวจสอบเพื่อพิจารณาอนุมัติรายการดังกล่าว
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้

การสรรหากรรมการ

ในปี 2555
ได้มีการจัดตั้งคณะกรรมการสรรหาเพื่อคัดเลือกบุคคลที่จะแต่งตั้งเป็นกรรมการโดยเฉพาะ
ทั้งนี้เกณฑ์ในการคัดเลือกคณะกรรมการพิจารณาสรรหาคัดเลือกจากบุคคลที่มีความรู้ ความสามารถ
ประสบการณ์ และวิสัยทัศน์ ที่สามารถเอื้ออำนวยต่อธุรกิจของบริษัท
ซึ่งเป็นบุคคลตามเกณฑ์คุณสมบัติมาตรา 68 แห่งพระราชบัญญัติบริษัทมหาชนจำกัด พ.ศ. 2535
และตามกฎระเบียบคณะกรรมการกำกับตลาดหลักทรัพย์และตลาดหลักทรัพย์ที่เกี่ยวข้อง
และเสนอต่อที่ประชุมผู้ถือหุ้นเพื่อพิจารณาอนุมัติแต่งตั้ง โดยมีหลักเกณฑ์ในการแต่งตั้งดังนี้

1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)
บุคคลที่ได้รับคะแนนสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้ง
ในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
ให้ประธานที่ประชุมเป็นผู้ออกเสียงชี้ขาด

เมื่อมีการประชุมสามัญประจำปีทุกครั้ง
ให้กรรมการออกจากตำแหน่งจำนวนหนึ่งในสามของจำนวนกรรมการในขณะนั้น
ถ้าจำนวนกรรมการจะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการซึ่งพ้นจากตำแหน่งอาจได้รับเลือกให้กลับเข้ามารับตำแหน่งอีกก็ได้

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามพระราชบัญญัติบริษัทมหาชนจำกัดเข้าเป็นกรรมการแทนตำแหน่งที่ว่างในการประชุมคณะกรรมการครั้งต่อไป
เว้นแต่วาระของกรรมการเหลือน้อยกว่า 2 เดือน
โดยบุคคลดังกล่าวจะอยู่ในตำแหน่งได้เพียงเท่าวาระที่เหลืออยู่ของกรรมการซึ่งตนแทน
และมติของคณะกรรมการต้องประกอบไปด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

วาระการดำรงตำแหน่งของกรรมการบริษัท

  ------------------- ----------------------------- --------------------------
  ชื่อ-นามสกุล           ตำแหน่ง                        ช่วงระยะเวลาการดำรงตำแหน่ง

  นายปัญญา นิรันดร์กุล     ประธานกรรมการ                 19/2/2547 - ปัจจุบัน

  นายประภาส ชลศรานนท์  รองประธานกรรมการ              19/2/2547 - ปัจจุบัน

  นายพาณิชย์ สดสี        กรรมการ                       19/2/2547 - ปัจจุบัน

  นายคณิต วัฒนประดิษฐ์    กรรมการ                       1/3/2556 - ปัจจุบัน

  นางสาวมาลี ปานพชร    กรรมการ                       19/2/2547 - ปัจจุบัน

  นางวิชนี ศรีสวัสดิ์       กรรมการ                       26/4/2553 - ปัจจุบัน

  พ.ต.อ. ปรัชญ์ชัย       กรรมการ และกรรมการตรวจสอบ     19/2/2547 - ปัจจุบัน
  ใจชาญสุขกิจ                                         

  นายสมเกียรติ ติลกเลิศ   กรรมการ และกรรมการตรวจสอบ     11/11/2551 - ปัจจุบัน

  นางพรทิพย์ ดุริยประณีต   กรรมการ และกรรมการตรวจสอบ     30/3/2555 - ปัจจุบัน
  ------------------- ----------------------------- --------------------------

การประชุมคณะกรรมการบริษัท

บริษัทได้กำหนดให้มีการประชุมคณะกรรมการอย่างสม่ำเสมอและไม่น้อยกว่า 4 ครั้งต่อปี
และมีการประชุมพิเศษเพิ่มเติมตามความเหมาะสม โดยมีการกำหนดวาระการประชุมชัดเจน
และมีการส่งหนังสือเชิญประชุมล่วงหน้าไม่น้อยกว่า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
และมีการจดบันทึกการประชุมเป็นลายลักษณ์อักษรทุกครั้ง
เพื่อให้คณะกรรมการและผู้เกี่ยวข้องสามารถตรวจสอบได้ ทั้งนี้ มีสถิติการเข้าร่วมประชุมในปี 2555
มีรายละเอียดดังนี้

+---------+-------+------------+--------+--------+--------+---------+
| ชื่อ      |       | ตำแหน่ง     | คณะก   | คณะก   | ค      | ประชุมผ  |
|         |       |            | รรมการ | รรมการ | ณะกรรม | ู้ถือหุ้นสาม |
|         |       |            |        |        |        | ัญประจำปี |
|         |       |            | บริหาร  | บริษัท   | การต   | 2555    |
|         |       |            |        |        | รวจสอบ |         |
|         |       |            |        |        |        | (23     |
|         |       |            |        |        |        | เ       |
|         |       |            |        |        |        | ม.ย.55) |
+---------+-------+------------+--------+--------+--------+---------+
| นายปัญญา | นิร    | ประ        | 35/36  | 7/7    |        | 1/1     |
|         | ันดร์กุล | ธานกรรมการ |        |        |        |         |
+---------+-------+------------+--------+--------+--------+---------+
| นา      | ชลศ   | รองประ     | 35/36  | 7/7    |        | 1/1     |
| ยประภาส | รานนท์ | ธานกรรมการ |        |        |        |         |
+---------+-------+------------+--------+--------+--------+---------+
| น       | สดสี   | กรรมการ    | 32/36  | 7/7    |        | 1/1     |
| ายพาณิชย์ |       |            |        |        |        |         |
+---------+-------+------------+--------+--------+--------+---------+
| น       | ค     | กรรมการ    | 34/36  | 6/7    |        | 1/1     |
| ายครรชิต | วะชาติ |            |        |        |        |         |
+---------+-------+------------+--------+--------+--------+---------+
| นา      | ป     | กรรมการ    | 35/36  | 7/7    |        | 1/1     |
| งสาวมาลี | านพชร |            |        |        |        |         |
+---------+-------+------------+--------+--------+--------+---------+
| นางวิชนี  | ศ     | กรรมการ    | 26/36  | 7/7    |        | 1/1     |
|         | รีสวัสดิ์ |            |        |        |        |         |
+---------+-------+------------+--------+--------+--------+---------+
| นายคณิต  | วัฒนป  | กรรมการ    |        | 1/7    | 1/4    | 0/1     |
|         | ระดิษฐ์ |            |        |        |        |         |
|         |       | กรรม       |        |        |        |         |
|         |       | การตรวจสอบ |        |        |        |         |
+---------+-------+------------+--------+--------+--------+---------+
| พ.ต.อ.  | ใจชา  | กรรมการ    |        | 7/7    | 4/4    | 1/1     |
| ปรัชญ์ชัย  | ญสุขกิจ | และ        |        |        |        |         |
|         |       |            |        |        |        |         |
|         |       | กรรม       |        |        |        |         |
|         |       | การตรวจสอบ |        |        |        |         |
+---------+-------+------------+--------+--------+--------+---------+
| นาย     | ต     | กรรมการ    |        | 6/7    | 3/4    | 1/1     |
| สมเกียรติ | ิลกเลิศ | และ        |        |        |        |         |
|         |       |            |        |        |        |         |
|         |       | กรรม       |        |        |        |         |
|         |       | การตรวจสอบ |        |        |        |         |
+---------+-------+------------+--------+--------+--------+---------+
| น       | ดุริย   | กรรมการ    |        | 6/7    | 3/4    | 1/1     |
| ายพรทิพย์ | ประณีต | และ        |        |        |        |         |
|         |       |            |        |        |        |         |
|         |       | กรรม       |        |        |        |         |
|         |       | การตรวจสอบ |        |        |        |         |
+---------+-------+------------+--------+--------+--------+---------+

หมายเหตุ - ที่ประชุมคณกรรมการบริษัท ครั้งที่ 2/2555 มีมติแต่งตั้งนางพรทิพย์ ดุริยประณีต
เป็นกรรมการตรวจสอบของบริษัท แทนนายคณิต วัฒนประดิษฐ์ ตั้งแต่วันที่ 30 มีนาคม 2555
และมีวาระการดำรงตำแหน่งต่อจากนายคณิต วัฒนประดิษฐ์

2/2555 แทนนายคณิต วัฒนประดิษฐ์ ที่ลาออก โดยมีวาระการดำรงตำแหน่งต่อจากนายคณิต
วัฒนประดิษฐ์

-   ที่ประชุมคณะกรรมการบริษัทครั้งที่ 1/2556 มีมติแต่งตั้งนายคณิต วัฒนประดิษฐ์
    เป็นกรรมการบริษัทแทนนายครรชิต ควะชาติ ที่ลาออกจากการเป็นคณะกรรมการบริษัท
    มีผลตั้งแต่ 1 มีนาคม 2556 โดยมีวาระการดำรงตำแหน่งคงเหลือต่อจากนายครรชิต ควะชาติ

ค่าตอบแทนกรรมการและผู้บริหาร

-   ค่าตอบแทนกรรมการ

บริษัท
ได้กำหนดนโยบายค่าตอบแทนของคณะกรรมการไว้อย่างชัดเจนในรูปเบี้ยประชุมในแต่ละปีโดยให้คณะกรรมการบริษัทและผู้ถือหุ้นพิจารณาอนุมัติ
ค่าตอบแทนของกรรมการของบริษัทฯ
จะสอดคล้องกับหน้าที่ความรับผิดชอบและเมื่อเปรียบเทียบค่าตอบแทนกับอุตสาหกรรมเดียวกันแล้ว
ค่าตอบแทนดังกล่าวอยู่ในระดับที่เหมาะสม และเพียงพอที่จะจูงใจและรักษากรรมการที่มีคุณภาพไว้

บริษัท มีนโยบายจ่ายค่าตอบแทนให้กรรมการบริษัท
และกรรมการตรวจสอบซึ่งเป็นบุคคลภายนอกเท่านั้น
ค่าตอบแทนรวมของคณะกรรมการบริษัทและกรรมการตรวจสอบที่ได้รับในฐานะกรรมการบริษัทรวม
10 ท่าน สำหรับปี 2555 จำนวน 1,860,000 บาท (หนึ่งล้านแปดแสนหกหมื่นบาทถ้วน)
ซึ่งเป็นผลตอบแทนของเบี้ยประชุมเท่านั้นไม่มีผลตอบแทนอื่น โดยมีรายละเอียดดังนี้

+---------+------------+--------------------+------+--------+-------+
|         |            |                    | ค่าตอ |        |       |
|         |            |                    | บแทน |        |       |
|         |            |                    | (    |        |       |
|         |            |                    | บาท) |        |       |
+=========+============+====================+======+========+=======+
| คณะ     |            | ตำแหน่ง             | กรร  | กร     | รวม   |
| กรรมการ |            |                    | มการ | รมการต |       |
|         |            |                    |      | รวจสอบ |       |
|         |            |                    | บริษัท |        |       |
+---------+------------+--------------------+------+--------+-------+
| นายปัญญา | นิรันดร์กุล    | ประธานกรรมการ      | 170  | -      | 17    |
|         |            |                    | ,000 |        | 0,000 |
+---------+------------+--------------------+------+--------+-------+
| นา      |   ชลศรานนท์ | รองประธานกรรมการ   | 170  | -      | 17    |
| ยประภาส |            |                    | ,000 |        | 0,000 |
+---------+------------+--------------------+------+--------+-------+
| น       |   สดสี      | กรรมการ            | 170  | -      | 17    |
| ายพาณิชย์ |            |                    | ,000 |        | 0,000 |
+---------+------------+--------------------+------+--------+-------+
| น       | ควะชาติ     | กรรมการ            | 145  | -      | 14    |
| ายครรชิต |            |                    | ,000 |        | 5,000 |
+---------+------------+--------------------+------+--------+-------+
| นา      | ปานพชร     | กรรมการ            | 170  | -      | 17    |
| งสาวมาลี |            |                    | ,000 |        | 0,000 |
+---------+------------+--------------------+------+--------+-------+
| นางวิชนี  | ศรีสวัสดิ์     | กรรมการ            | 170  | -      | 17    |
|         |            |                    | ,000 |        | 0,000 |
+---------+------------+--------------------+------+--------+-------+
| นายคณิต  | วัฒนประดิษฐ์  | กรรมการ            | -    | 30,000 | 3     |
|         |            | และกรรมการตรวจสอบ  |      |        | 0,000 |
+---------+------------+--------------------+------+--------+-------+
| พ.ต.อ.  | ใจชาญสุขกิจ  | กรรมการ            | -    | 2      | 24    |
| ปรัชญ์ชัย  |            | และกรรมการตรวจสอบ  |      | 40,000 | 0,000 |
+---------+------------+--------------------+------+--------+-------+
| นาย     |   ติลกเลิศ   | กรรมการ            | -    | 2      | 20    |
| สมเกียรติ |            | และกรรมการตรวจสอบ  |      | 05,000 | 5,000 |
+---------+------------+--------------------+------+--------+-------+
| นาย     |   ดุริยประณีต | กรรมการ            | -    | 2      | 21    |
| คุณพรทิพย์ |            | และกรรมการตรวจสอบ  |      | 10,000 | 0,000 |
+---------+------------+--------------------+------+--------+-------+
|         | รวม        |                    | 995  | 6      | 1,86  |
|         |            |                    | ,000 | 85,000 | 0,000 |
+---------+------------+--------------------+------+--------+-------+

หมายเหตุ - ที่ประชุมคณกรรมการบริษัท ครั้งที่ 2/2555 มีมติแต่งตั้งนางพรทิพย์ ดุริยประณีต
เป็นกรรมการตรวจสอบของบริษัท แทนนายคณิต วัฒนประดิษฐ์ ตั้งแต่วันที่ 30 มีนาคม 2555
และมีวาระการดำรงตำแหน่งต่อจากนายคณิต วัฒนประดิษฐ์

2/2555 แทนนายคณิต วัฒนประดิษฐ์ ที่ลาออก โดยมีวาระการดำรงตำแหน่งต่อจากนายคณิต
วัฒนประดิษฐ์

-   ที่ประชุมคณะกรรมการบริษัทครั้งที่ 1/2556 มีมติแต่งตั้งนายคณิต วัฒนประดิษฐ์
    เป็นกรรมการบริษัทแทนนายครรชิต ควะชาติ ที่ลาออกจากการเป็นคณะกรรมการบริษัท
    มีผลตั้งแต่ 1 มีนาคม 2556 โดยมีวาระการดำรงตำแหน่งคงเหลือต่อจากนายครรชิต ควะชาติ

-   ค่าตอบแทนผู้บริหาร

บริษัท ไม่ได้กำหนดค่าตอบแทนที่เป็นตัวเงินจากการดำรงตำแหน่งกรรมการบริหาร โดยในปี 2555
มีค่าตอบแทนที่เป็นตัวเงินของผู้บริหารของบริษัท ในรูปของเงินเดือน โบนัส และค่าตอบแทนอื่นๆ
เช่น รถยนต์ประจำตำแหน่ง และโทรศัพท์มือถือของผู้บริหารจำนวน 9 คน (รวมส่วนของผู้บริหาร 2
ท่านที่แต่งตั้งใหม่ในปี 2555 และ 1 ท่านที่ลาออกในปี 2556) รวมจำนวนทั้งสิ้น 90 ล้านบาท

การกำกับดูแลกิจการ

นโยบายการกำกับดูแลกิจการบริษัท เวิร์คพอยท์ เอ็นเทอร์เทนเมนท์ จำกัด (มหาชน)

คณะกรรมการบริษัทได้ ตระหนักถึงการกำกับดูแลกิจการที่ดีเพื่อเพิ่มความโปร่งใส
เพิ่มขีดความสามารถในการแข่งขัน และที่สำคัญที่สุดคือสร้างความเชื่อมั่นให้แก่ผู้ถือหุ้น ผู้ลงทุน
และผู้มีส่วนได้ส่วนเสียทุกฝ่าย ตลอดจนสร้างมูลค่าเพิ่มของกิจการในระยะยาว
โดยได้ดำเนินการตามแนวทางของหลักการกำกับดูแลกิจการที่ดี
ที่ประกาศโดยตลาดหลักทรัพย์แห่งประเทศไทย บริษัทจึงมีนโยบายปฏิบัติดังนี้

1.  สิทธิของผู้ถือหุ้น

บริษัท ตระหนักและให้ความสำคัญต่อผู้ถือหุ้น และให้สิทธิผู้ถือหุ้นอย่างเท่าเทียมกันโดยบริษัท
มีนโยบายให้ข้อมูลและข่าวสารของบริษัทอย่างถูกต้องทั้งผ่านการประชุมผู้ถือหุ้นซึ่งบริษัทจัดอย่างน้อยปีละ
1 ครั้ง ผู้ถือหุ้นทุกคนมีสิทธิได้เงินปันผล ให้สิทธิผู้ถือหุ้นแสดงความเห็น ให้ข้อเสนอแนะ
และร่วมพิจารณาตัดสินในการเปลี่ยนแปลงที่สำคัญต่างๆ
โดยที่บริษัทมีการอำนวยความสะดวกแก่ผู้ถือหุ้นทุกคนอย่างเท่าเทียมกัน
มีการกำหนดให้มีการจัดประชุมใน วัน เวลา และสถานที่ประชุม
โดยส่งหนังสือเชิญประชุมผู้ถือหุ้นล่วงหน้า และระบุเอกสารที่ต้องใช้แสดงตัวในการเข้าร่วมประชุม
บริษัทมีนโยบายอำนวยความสะดวกให้แก่ผู้ถือหุ้นที่ไม่สามารถเข้าประชุมได้
โดยผู้ถือหุ้นสามารถมอบฉันทะให้ บุคคลอื่น หรือกรรมการอิสระของบริษัท
เพื่อลงคะแนนเสียงแทนในกรณีที่ผู้ถือหุ้นไม่สามารถเข้าร่วมประชุมได้ด้วยตนเอง
มีการเปิดโอกาสและส่งเสริมให้ผู้ถือหุ้นซักถามและแสดงความคิดเห็นในที่ประชุมอย่างเท่าเทียมกัน
ส่งเสริมให้กรรมการบริษัทเข้าร่วมประชุมผู้ถือหุ้น โดยเฉพาะประธานกรรมการบริษัท
เพื่อร่วมชี้แจงในที่ประชุม นอกจากนี้บริษัทได้เปิดโอกาสให้ผู้ถือหุ้นสามารถรับรู้ข่าวสารของบริษัทผ่าน
Website (www.workpoint.co.th) เพื่อประกอบการตัดสินใจในการใช้สิทธิออกเสียง
นอกจากนี้บริษัทมีนโยบายที่จะละเว้นการกระทำใดๆ ที่เป็นการจำกัดโอกาสของผู้ถือหุ้น
ในการศึกษาสารสนเทศของบริษัทและเปิดโอกาสให้ผู้ถือหุ้นซักถามข้อมูลที่ไม่เข้าใจได้โดยสอบถามได้ที่ส่วนนักลงทุนสัมพันธ์
(“IR”) ที่โทรศัพท์ 0-2833-2281, 0-2833-2215 หรือ E-mail: ir@workpoint.co.th

ทั้งนี้ การประชุมสามัญผู้ถือหุ้นประจำปี 2556
บริษัทได้ดำเนินการเปิดโอกาสให้ผู้ถือหุ้นส่วนน้อยสามารถเสนอวาระ การประชุม
และเสนอชื่อบุคคลที่มีคุณสมบัติเหมาะสมเพื่อรับการคัดเลือกเป็นกรรมการบริษัท เมื่อวันที่ 17
มกราคม 2556 บริษัทได้เผยแพร่จดหมายผ่านระบบของตลาดหลักทรัพย์
เพื่อให้ผู้ถือหุ้นส่วนน้อยเสนอวาระการประชุม
และเสนอชื่อบุคคลที่มีคุณสมบัติเหมาะสมเพื่อรับการคัดเลือกเป็นกรรมการบริษัทในการประชุมสามัญผู้ถือหุ้นประจำปี
2556 และได้เผยแพร่หลักเกณฑ์และวิธีปฏิบัติไว้บนเว็บไซต์ของบริษัท
รวมทั้งได้แจ้งผลการดำเนินการดังกล่าวต่อผู้ถือหุ้นผ่านระบบของตลาดหลักทรัพย์เป็นที่เรียบร้อยแล้ว

2.  การปฏิบัติต่อผู้ถือหุ้นอย่างเท่าเทียมกัน

บริษัทมีนโยบายอำนวยความสะดวกให้แก่ผู้ถือหุ้นและปฏิบัติต่อผู้ถือหุ้นทุกรายอย่างเท่าเทียมในการตรวจสอบและแสดงความคิดเห็นต่อการดำเนินการของบริษัท
โดยบริษัทมีนโยบายที่จะปฏิบัติตามข้อบังคับของบริษัท และจะเพิ่มทางเลือกให้ผู้ถือหุ้นทุกครั้ง
ผู้ถือหุ้นที่ไม่สามารถเข้าร่วมประชุม บริษัทได้แนบหนังสือมอบฉันทะ
เพื่อให้ผู้ถือหุ้นที่ประสงค์จะมอบฉันทะให้ กรรมการอิสระ กรรมการตรวจสอบ
หรือผู้รับมอบอำนาจเป็นตัวแทนในการเข้าร่วมประชุมและออกเสียงลงคะแนนในที่ประชุม ผู้ถือหุ้นได้
ทั้งนี้ บริษัทมีมาตรการป้องกันกรณีที่กรรมการ ผู้บริหาร
และพนักงานใช้ข้อมูลภายในเพื่อหาผลประโยชน์ ให้แก่ตนเองหรือผู้อื่นในทางมิชอบ (ABUSIVE
SELF – DEALING) เช่น การซื้อขายหลักทรัพย์โดยใช้ข้อมูลภายใน (INSIDER TRADING)
การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
ดังรายละเอียดซึ่งได้เปิดเผยไว้ในหัวข้อการดูแลเรื่องการใช้ข้อมูลภายใน

ความขัดแย้งทางผลประโยชน์

บริษัทถือเป็นนโยบายสำคัญที่จะไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานของบริษัท
แสวงหาผลประโยชน์ส่วนตัว จึงกำหนดเป็นข้อปฏิบัติสำหรับกรรมการ ผู้บริหาร
และพนักงานของบริษัทในการหลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัท
และในกรณีที่จำเป็นต้องทำรายการเช่นนั้นเพื่อประโยชน์ของบริษัท
คณะกรรมการบริษัทกำหนดให้ต้องปฏิบัติตามหลักเกณฑ์ของตลาดหลักทรัพย์แห่งประเทศไทย
และบริษัทได้ทำการเปิดเผยข้อมูลเกี่ยวกับรายการที่เกี่ยวโยงกันในรายงานประจำปี (แบบ 56-2)
และแบบแสดงรายงานข้อมูลประจำปี (แบบ 56-1) อย่างครบถ้วน

3.  บทบาทของผู้มีส่วนได้เสีย

บริษัท ได้ให้ความสำคัญต่อสิทธิของผู้มีส่วนได้เสียทุกกลุ่ม
ไม่ว่าจะเป็นผู้มีส่วนได้เสียภายในหรือผู้มีส่วนได้เสียภายนอก ซึ่งรวมถึงผู้ถือหุ้น พนักงาน ลูกค้า
คู่ค้าและ/หรือเจ้าหนี้ คู่แข่งทางการค้า และสังคมส่วนรวม โดยมีรายละเอียดแยกตามหัวข้อดังนี้

ต่อผู้ถือหุ้น

บริษัทมุ่งมั่นในการบริหารงานด้วยความรู้ ความสามารถ ความซื่อสัตย์ สุจริต โปร่งใส
และเป็นธรรม เพื่อให้บริษัท มีความเจริญก้าวหน้า มั่นคง
ผู้ถือหุ้นได้รับผลตอบแทนที่ยั่งยืนจากการทำงานที่มีประสิทธิภาพและประสิทธิผล
ตลอดจนได้รับรายงานสถานะและผลการดำเนินงานของบริษัท ที่ถูกต้อง ครบถ้วน
ให้ผู้ถือหุ้นทุกรายทราบอย่างสม่ำเสมอและทันเวลา

ต่อพนักงาน

บริษัทเน้นการส่งเสริมการพัฒนาความรู้
ความสามารถของพนักงานทุกระดับอย่างต่อเนื่องได้รับปฎิบัติและได้รับโอกาสเท่าเทียมกัน
ให้ผลตอบแทนและสวัสดิการแก่พนักงานอย่างเหมาะสมเป็นธรรม
มีการจัดตั้งกองทุนสำรองเลี้ยงชีพเพื่อให้ผลประโยชน์ต่อพนักงาน
ปฏิบัติต่อพนักงานตามข้อบังคับของกฎหมายแรงงานและสวัสดิการของพนักงาน
และให้ความเคารพต่อสิทธิหน้าที่ส่วนบุคคล
ตลอดจนดูแลให้เกิดสภาพแวดล้อมที่ดีในการทำงานเพื่อสุขอนามัย
และความปลอดภัยต่อชีวิตและทรัพย์สินของพนักงาน
รวมทั้งส่งเสริมให้ปฏิบัติงานภายใต้ค่านิยมที่ดีร่วมกันและมีความสามัคคีภายในองค์กร

ต่อลูกค้า

บริษัทอยู่ในธุรกิจบันเทิง เน้นการดำเนินธุรกิจอย่างถูกต้อง เสนอความบันเทิงภายใต้กฎหมาย,
จริยธรรม และวัฒนธรรมที่ดีของสังคมไทย
ด้วยทีมงานผลิตที่มีคุณภาพและนวัตกรรมและเทคโนโลยีที่ทันสมัย
รวมถึงเปิดโอกาสให้ลูกค้าสามารถเสนอความเห็น ติชม พร้อมทั้งดำเนินการแก้ไข และ /
หรือตอบสนองความต้องการของลูกค้าตามความเหมาะสม

ต่อคู่ค้า และ / หรือ เจ้าหนี้

บริษัทรักษาและปฏิบัติตามเงื่อนไขข้อตกลงต่าง ๆ ที่มีต่อคู่ค้า และ/หรือเจ้าหนี้อย่างเคร่งครัด
และไม่เรียก รับ หรือ ยอมรับทรัพย์สิน หรือประโยชน์อื่นใด ที่ไม่สุจริตในการค้ากับคู่ค้า
และ/หรือเจ้าหนี้ โดยหากไม่สามารถปฏิบัติตามเงื่อนไขดังกล่าว
หรือมีข้อมูลว่ามีการกระทำที่ไม่สุจริตเกิดขึ้น
จะรีบแจ้งหรือเปิดเผยข้อมูลต่อคู่ค้าและ/หรือเจ้าหนี้เพื่อร่วมกันแก้ไขปัญหาและป้องกันไม่ให้เกิดความเสียหาย

ต่อคู่แข่งทางการค้า

บริษัทมีนโยบายให้ปฏิบัติต่อคู่แข่งขันทุกรายอย่างเท่าเทียมกันด้วยความสุจริตโดยดำเนินการแข่งขันอย่างถูกต้องตามกฎหมายต่างๆ
ที่เกี่ยวข้องอย่างมีคุณธรรม ด้วยการพัฒนาคุณภาพรายการ
คู่แข่งเองก็เป็นส่วนสำคัญที่ผลักดันให้บริษัทมีพัฒนาการในการผลิตรายการที่มีคุณภาพอย่างต่อเนื่อง

ต่อสังคมส่วนรวม

บริษัท
มีความมุ่งมั่นและตระหนักถึงการดำเนินธุรกิจที่มีส่วนรับผิดชอบต่อสังคมโดยมิได้ดำเนินธุรกิจที่มุ่งหวังเพียงแต่กำไรเท่านั้น
แต่ยังหวังที่จะคืนกำไรให้กับสังคมทั้งในแง่จริยธรรมและคุณธรรม โดยวิธีการต่างๆ
ทั้งในเรื่องของรูปแบบของรายการที่เรานำเสนอ และในปี 2555
ที่ผ่านมาบริษัทได้ร่วมทำกิจกรรมเพื่อสังคมดังนี้

1.  ประชาสัมพันธ์และร่วมกิจกรรมรวมพลังแผ่นดินเอาชนะยาเสพติด เทิดไท้ 80 พรรษา
    มหาราชินี ของจังหวัดปทุมธานี เพื่อเป็นการรณรงค์ให้เยาวชนไทยห่างไกลจากยาเสพติด
    โดยเมื่อวันที่ 26 มิถุนายน 2555 ซึ่งเป็นวันต่อต้านยาเสพติดโลก
    ทางบริษัทและส่วนงานราชการจังหวัดปทุมธานี ได้ร่วมจัดกิจกรรมรณรงค์และประชาสัมพันธ์
    โดยรณรงค์ให้เยาวชนไทยห่างไกลจากยาเสพติดและเชิญชวนผู้ที่เกี่ยวข้องสมัครใจเข้ารับการบำบัดและฟื้นฟู
    เพื่อเป็นการเทิดพระเกียรติสมเด็จพระนางเจ้าฯ พระบรมราชินีนาถ
    เนื่องในโอกาสทรงเจริญพระชนมพรรษาครบ 80 พรรษา
    และเพื่อเป็นการแสดงความจงรักภักดีที่ทรงห่วงใยต่อปัญหายาเสพติด
    โดยการจัดงานในครั้งนี้จัดขึ้นที่ลานหน้าศาลากลางจังหวัดปทุมธานี

2.  ประชาสัมพันธ์และร่วมกิจกรรมงานการกุศลร่วมกับสำนักงานจัดการทรัพย์สินจุฬาลงกรณ์มหาวิทยาลัย
    จัดแสดงผลงานศิลปะตามท้องถนนที่ยิ่งใหญ่ที่สุดในรอบปีโดยเป็นการนำเสนอผลงานของศิลปินชั้นนำจากประเทศต่างๆ
    ทั่วทุกมุมโลก โดยใช้ชื่องานว่า “We Love Siam Square” ด้วยแนวคิด “Siam Street
    Fest” โดยเปิดโอกาสและเปิดโลกทัศน์ใหม่ให้กลุ่มเป้าหมายทั้งของชาวไทยและชาวต่างประเทศได้ชมการแสดงศิลปะจากเหล่าศิลปินชั้นนำ
    รวมทั้งเป็นการกระตุ้นเศรษฐกิจและเพิ่มชื่อเสียงสยามสแควร์
    ในฐานะแหล่งท่องเที่ยวใจกลางเมืองและแหล่งท่องเที่ยวแฟชั่นให้เป็นที่รู้จักเพิ่มมากขึ้นทั้งนักท่องเที่ยวชาวไทยและชาวต่างชาติ
    รวมทั้งเป็นการส่งเสริมและสนับสนุนการท่องเที่ยวของประเทศไทยตามนโยบายของรัฐบาลปีมหัศจรรย์ประเทศไทย
    “Miracle Thailand Year”

3.  ประชาสัมพันธ์และร่วมสนับสนุนสมทบทุนในการจัดงาน "จุฬาฯ วิชาการ ประจำปี 2555"
    ครั้งที่ 14 ขึ้นภายใต้แนวคิด "เสาหลักแห่งปัญญา สืบราชมรรคาพัฒนาแผ่นดิน"
    เพื่อเฉลิมพระเกียรติพระบาทสมเด็จพระเจ้าอยู่หัว
    เนื่องในโอกาสพระราชพิธีมหามงคลเฉลิมพระชนมพรรษา 7 รอบ ในวันที่ 5 ธันวาคม 2554
    ทั้งนี้ทางบริษัทได้เข้าร่วมจัดนิทรรศการเพื่อเผยแพร่องค์ความรู้และนวัตกรรมของคณาจารย์และนิสิตนักศึกษาของจุฬาลงกรณ์มหาวิทยาลัยให้เป็นที่แพร่หลายด้วย

4.  ร่วมส่งเสริมอาชีพและพัฒนาคนพิการในองค์กรคนพิการทั่วประเทศ ในงาน “วันคนพิการสากล
    2555” สภาสังคมสงเคราะห์แห่งประเทศไทยในพระบรมราชูปถัมภ์ จัดงานคนพิการ 2555
    ที่อาคารใหม่สวนอัมพร โดยทางบริษัท
    ได้ร่วมประชาสัมพันธ์และสมทบทุนให้กับการจัดงานดังกล่าว
    ซึ่งมีวัตถุประสงค์เพื่อเปิดโอกาสให้ผู้พิการได้แสดงความสามารถในด้านต่างๆ
    รวมถึงจัดจำหน่ายดอกแก้วกัลยาและผลิตภัณฑ์จากฝีมือคนพิการ
    เพื่อนำไปพัฒนาอาชีพให้กับผู้พิการที่ยังด้อยโอกาสให้ออกไปเป็นส่วนสำคัญในการพัฒนาประเทศ

5.  ประชาสัมพันธ์และร่วมกิจกรรมงานการกุศล “ งานกาชาดประจำปี 2555 ” ณ สวนอัมพร

6.  ประชาสัมพันธ์และร่วมกิจกรรมงานการกุศล “ งานวันแม่แห่งชาติประจำปี 2555 ”
    และร่วมเรียนเชิญผู้มีจิตศรัทธาร่วมทำบุญสนับสนุน “ ดอกมะลิ ”
    ของสภาสังคมสงเคราะห์แห่งประเทศไทย ในพระบรมราชูปถัมภ์

7.  ประชาสัมพันธ์และร่วมกิจกรรมงานการกุศล “3 กุมภาพันธ์ วันทหารผ่านศึก”
    โดยร่วมเรียนเชิญผู้มีจิตศรัทธาร่วมทำบุญสนับสนุน “ ดอกป๊อปปี้ ”
    ของมูลนิธิสงเคราะห์ครอบครัวทหารผ่านศึก

8.  ประชาสัมพันธ์และร่วมกิจกรรมงานการกุศล งาน “วันมหิดล”
    เพื่อรำลึกถึงพระบิดาแห่งการแพทย์แผนปัจจุบันของไทย สมเด็จพระมหิดลธิเบศร
    อดุลยเดชวิกรม พระบรมราชชนก และร่วมรณรงค์นำรายได้สมทบทุนช่วยเหลือผู้ป่วยที่ยากไร้
    โดยการเรียนเชิญผู้มีจิตศรัทธาร่วมทำบุญสนับสนุน “ ธงมหิดล ” ของ โรงพยาบาลศิริราช

9.  ประชาสัมพันธ์และร่วมกิจกรรมงาน “โครงการสมโภชพุทธชยันตี 2,600
    ปีและมหกรรมพุทธบูชาพระทันตธาตุฯ” สำนักนายกรัฐมนตรี
    สำนักงานพระพุทธศาสนาแห่งชาติและสภาศิลปินส่งเสริมพระพุทธศาสนาแห่งประเทศไทย
    ซึ่งวัตถุประสงค์ในการจัดขึ้นเพื่อเฉลิมฉลองในโอกาสที่พระพุทธศาสนาได้ถือกำเนิดขึ้นมาบนโลกครบ
    2,600 ปี

10. ประชาสัมพันธ์และร่วมกิจกรรมงานของสำนักงานตำรวจแห่งชาติ ในงาน
    “ตำรวจสัมพันธ์สัญจร”

11. ประชาสัมพันธ์และร่วมกิจกรรมโครงการพลังน้ำใจไทย “Power of Thai”
    ร่วมกับองค์กรบริษัทเอกชนขนาดใหญ่ 12 บริษัท
    ระดมทุนบริจาคเพื่อให้ความช่วยเหลือทางด้านการศึกษา
    โดยเน้นการซ่อมแซมและฟิ้นฟูโรงเรียนในต่างจังหวัดและที่อยู่รอบกรุงเทพฯจำนวน 84 จังหวัด
    ที่ได้รับผลกระทบอย่างหนักจากอุทกภัย

4. การเปิดเผยข้อมูลและความโปร่งใส

บริษัท
มีการเผยแพร่ทั้งข้อมูลทางการเงินและข้อมูลที่มิใช่การเงินตามข้อกำหนดของตลาดหลักทรัพย์แห่งประเทศไทย
อย่างถูกต้อง ครบถ้วน ทันเวลา และโปร่งใส ผ่านช่องทางต่างๆ
ทั้งช่องทางของตลาดหลักทรัพย์แห่งประเทศไทย และ WEBSITE ของบริษัทฯด้วย
รวมทั้งเปิดเผยข้อมูลทั้งภาษาไทยและภาษาอังกฤษ ที่คาดว่าจะเป็นประโยชน์ต่อผู้ถือหุ้น นักลงทุน
และ นักวิเคราะห์ ทั้งนี้บริษัทมีนโยบายปรับปรุงข่าวสารและทันสมัยอยู่เสมอ

คุณภาพของรายงานทางการเงิน

คณะกรรมการบริษัทได้กำกับดูแลให้รายงานทางการเงินของบริษัทที่จัดทำขึ้น
มีข้อมูลทางบัญชีที่ถูกต้องครบถ้วนในสาระที่สำคัญ โปร่งใส
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป โดยใช้นโยบายบัญชีที่เหมาะสม
และถือปฏิบัติอย่างสม่ำเสมอ โดยคณะกรรมการบริษัทได้จัดให้มีระบบการบริหารความเสี่ยง
และระบบการควบคุมภายในที่มีประสิทธิผล
และได้แต่งตั้งคณะกรรมการตรวจสอบเพื่อทำหน้าที่ดูแลรับผิดชอบเกี่ยวกับคุณภาพของรายงานทางการเงิน
และระบบการควบคุมภายใน
คณะกรรมการบริษัทได้จัดทำรายงานความรับผิดชอบของคณะกรรมการต่อรายงานทางการเงิน
และคณะกรรมการตรวจสอบได้มีการรายงานตรวจสอบตามรายละเอียดปรากฏในรายงานประจำปีแล้ว

ความสัมพันธ์กับผู้ลงทุน

บริษัทจัดให้มีฝ่ายนักลงทุนสัมพันธ์ (Investor Relation)
เพื่อเป็นตัวแทนบริษัทในการติดต่อสื่อสารกับผู้ถือหุ้น ผู้ลงทุนสถาบัน นักลงทุน
นักวิเคราะห์หลักทรัพย์และประชาชนทั่วไป โดยการเผยแพร่ข้อมูลผ่านหลายช่องทาง เช่น
ตลาดหลักทรัพย์ แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
การเผยแพร่ข้อมูลทางสื่อมวลชน อีเมล์ โทรศัพท์ โทรสาร
รวมทั้งการเผยแพร่ข้อมูลบนเว็บไซต์บริษัทที่ www.workpoint.co.th
ทั้งที่เป็นภาษาไทยและภาษาอังกฤษ ทั้งนี้
ผู้ลงทุนสามารถติดต่อขอข้อมูลบริษัทโดยผ่านทางเว็บไซต์ของบริษัทที่ www.workpoint.co.th
หรือที่ E-Mail Address : ir@workpoint.co.th หรือที่โทร. 02-8332281,0-28332215

5. ความรับผิดชอบของคณะกรรมการ

โครงสร้างคณะกรรมการ

โดยคณะกรรมการของบริษัทฯมีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
เกี่ยวกับหน้าที่ ความรับผิดชอบของคณะกรรมการบริษัท เช่น กรรมการต้องปฏิบัติตามกฎหมาย
และข้อบังคับของบริษัทฯ มีความซื่อสัตย์สุจริต มีความรับผิดชอบต่อผู้ถือหุ้น
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบายและทิศทางการดำเนินงานของบริษัท
และมีการกำกับควบคุมฝ่ายบริหารให้ดำเนินการเป็นไปตามนโยบายที่กำหนดไว้อย่างมีประสิทธิภาพและประสิทธิผล
คณะกรรมการมีความรับผิดชอบต่อรายงานทางการเงิน เป็นต้น นอกจากนี้
บริษัทยังมีการจัดให้มีการประชุมคณะกรรมการ อย่างสม่ำเสมอ
และมีการแต่งตั้งคณะกรรมการตรวจสอบ เพื่อช่วยดูแลระบบการควบคุมภายในของบริษัทฯ
เพื่อให้การดำเนินงานของบริษัทฯมีความโปร่งใส ซึ่งจะก่อให้เกิดประโยชน์สูงสุดต่อบริษัทฯ
และผู้ถือหุ้น

คณะกรรมการบริษัทมีจำนวน 9 คน ซึ่งในจำนวนนี้ประกอบด้วยกรรมการที่เป็นผู้บริหาร 6 คน
และกรรมการอิสระ 3 คน ตามที่หลักการกำกับดูแลกิจการที่ดีสำหรับบริษัทจดทะเบียนกำหนดไว้
ซึ่งเพียงพอที่จะสามารถสอบทานการบริหารจัดการงานของบริษัทได้และเพื่อให้การกำกับดูแลกิจการมีประสิทธิภาพ

การประชุมคณะกรรมการ

คณะกรรมการบริษัทกำหนดให้มีการประชุมคณะกรรมการอย่างน้อยปีละ 4 ครั้ง
และมีการประชุมพิเศษ เช่น การวางแผนงานครึ่งปี และวางแผนงานประจำปี เป็นต้น
โดยประธานกรรมการและประธานเจ้าหน้าที่บริหารฝ่ายการเงิน
จะเป็นผู้ดูแลให้ความเห็นชอบกำหนดระเบียบวาระการประชุม
และเปิดโอกาสให้กรรมการสามารถเสนอเรื่องเข้าสู่วาระการประชุมคณะกรรมการได้
โดยในการประชุมมีการกำหนดระเบียบวาระชัดเจน
มีเอกสารประกอบการประชุมที่ครบถ้วนเพียงพอและจัดส่งให้กับคณะกรรมการล่วงหน้าก่อนการประชุม
7 วัน เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยกรรมการสามารถขอข้อมูลประกอบการพิจารณาเพิ่มเติมได้จากเลขานุการบริษัท

ประธานกรรมการมีนโยบายส่งเสริมให้มีการดุลยพินิจที่รอบคอบและจัดสรรเวลาไว้อย่างเพียงพอในการประชุม
เพื่อที่จะให้ฝ่ายจัดการเสนอเรื่องและสามารถอภิปรายปัญหาสำคัญได้อย่างรอบคอบโดยทั่วกัน ทั้งนี้
คณะกรรมการได้จัดให้มีเลขานุการหน้าที่ให้การสนับสนุนการจัดเตรียมระเบียบวาระการประชุมทำหนังสือเชิญประชุม
ดูแลและจัดการประชุม จดบันทึกและจัดทำรายงานการประชุม ในปี 2555
คณะกรรมการบริษัทมีการประชุมตามวาระปกติจำนวน 7 ครั้ง
โดยรายละเอียดการเข้าร่วมประชุมของคณะกรรมการบริษัทแต่ละท่านได้เปิดเผยไว้ในหัวข้อโครงสร้างการจัดการ

ระบบการควบคุมและการตรวจสอบภายใน

บริษัทให้ความสำคัญต่อระบบควบคุมภายในทั้งในระดับบริหารและระดับปฏิบัติงานอย่างมีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ควบคุมและประเมินผลออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทมีฝ่ายตรวจสอบภายใน ทำหน้าที่ตรวจสอบและประเมินผล
เพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัท การปฏิบัติการ
การบริหารเทคโนโลยีสารสนเทศ การปฏิบัติตามกฎหมายและข้อกำหนดที่เกี่ยวข้องกับบริษัท
การตรวจสอบพิเศษ ได้ดำเนินการตามแนวทางที่กำหนดและมีประสิทธิภาพ
ฝ่ายตรวจสอบภายในมีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่
โดยฝ่ายตรวจสอบภายในถูกกำหนดให้รายงานผลการตรวจสอบโดยตรงต่อคณะกรรมการตรวจสอบ

คณะกรรมการบริษัทให้ความสำคัญเกี่ยวกับการบริหารความเสี่ยงเป็นอย่างมาก
บริษัทได้มีการกำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัท ตามที่ระบุในหัวข้อปัจจัยความเสี่ยง

เลขานุการบริษัท

บริษัทได้แต่งตั้งเลขานุการบริษัทเพื่อทำหน้าที่ในการดูแลกิจกรรมของคณะกรรมการ
และช่วยให้กรรมการและบริษัทปฏิบัติตามกฎหมายและระเบียบข้อบังคับต่างๆ ที่เกี่ยวข้อง
รวมถึงการส่งเสริมให้บริษัทมีการกำกับดูแลกิจการที่ดี ตลอดจนดูแลการจัดการประชุมผู้ถือหุ้น
และการประชุมคณะกรรมการบริษัทให้เป็นไปตามกฎหมาย ข้อบังคับของบริษัท และข้อพึงปฏิบัติต่างๆ
รวมทั้งดูแลการจัดทำและเก็บรักษาเอกสารประกอบการประชุม
และการติดตามให้มีการปฏิบัติตามมติที่ประชุม ผู้ถือหุ้น และที่ประชุมคณะกรรมการบริษัท

การดูแลเรื่องการใช้ข้อมูลภายใน

บริษัทมีนโยบายในการควบคุมมิให้บุคลากรของบริษัท
นำข้อมูลภายในองค์กรไปเปิดเผยให้แก่ผู้อื่นหรือนำไปใช้เพื่อประโยชน์ส่วนตน
รวมถึงเพื่อการซื้อขายหลักทรัพย์ โดยบริษัท มีนโยบายและวิธีการดูแลเรื่องการใช้ข้อมูลภายในบริษัท
ดังนี้

1) ให้ความรู้แก่กรรมการและผู้บริหาร
ให้รับทราบเกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส และ
บุตรที่ไม่บรรลุนิติภาวะ รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.
2535 และตามข้อกำหนดของตลาดหลักทรัพย์แห่งประเทศไทย

2)
กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
และจัดส่งสำเนารายงานดังกล่าวให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3) ดำเนินการส่งหนังสือเวียนเพื่อแจ้งให้ผู้บริหารทราบว่า
ผู้บริหารที่ได้รับทราบข้อมูลภายในที่เป็นสาระสำคัญ ที่มีผลต่อการเปลี่ยนแปลงราคาหลักทรัพย์
จะต้องระงับการซื้อขายหลักทรัพย์ของบริษัทในช่วง 1 เดือน
ก่อนที่งบการเงินหรือข้อมูลภายในนั้นจะเปิดเผยต่อสาธารณชน
และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

บุคลากร

ณ สิ้นปี 2555 บริษัทมีจำนวนพนักงานรวมทั้งสิ้น 446 คน
ซึ่งบริษัทมีการให้ผลตอบแทนพนักงานในรูปเงินเดือน โบนัส และมีสวัสดิการพนักงานต่างๆ
ด้านการรักษาสุขภาพ รวมถึงกองทุนสำรองเลี้ยงชีพสำหรับพนักงาน

นโยบายการบริหารทรัพยากรบุคคล

การสรรหาและพัฒนาบุคลากร

บริษัทเชื่อว่าทรัพยากรบุคคลเป็นสิ่งที่สำคัญที่สุดในการนำมาซึ่งผลงานที่สร้างสรรค์และมีคุณภาพตลอดจนการทำงานที่มีประสิทธิภาพ
ดังนั้นบริษัทฯจึงมีนโยบายการบริหารทรัพยากรบุคคล
ตั้งแต่การสรรหาและคัดเลือกบุคลากรเพื่อเข้าร่วมเป็นทีมงาน
โดยมุ่งเน้นบุคลากรที่มีคุณภาพและมีความตั้งใจจริงที่จะเป็นส่วนหนึ่งของบริษัท พร้อมกันนี้
บริษัทมีการพัฒนาบุคลากรให้มีทักษะและความรู้ความสามารถสูงขึ้น
โดยการฝึกอบรมจากการปฏิบัติงานจริง (On-the-Job Training)
กับทีมงานที่มากด้วยความรู้ความสามารถและประสบการณ์
และการเข้าร่วมอบรมสัมมนาตามสายงานที่เกี่ยวข้อง
นอกจากนี้บริษัทยังจัดให้มีสวัสดิการกองทุนสำรองเลี้ยงชีพสำหรับพนักงานของบริษัทด้วย

การรักษาบุคลากรให้คงอยู่กับบริษัท

บริษัทมีนโยบายในการรักษาบุคลากรที่มีคุณภาพให้คงอยู่กับบริษัทโดยการจัดการให้มีสิ่งแวดล้อมและบรรยากาศในการทำงานที่ดี
ส่งเสริมให้บุคลากรของบริษัทได้แสดงความคิดสร้างสรรค์และความสามารถอย่างเต็มที่
จัดให้มีการพัฒนาบุคลากร การประเมินผลงาน
และการพิจารณาให้ผลตอบแทนที่เหมาะสมกับความรู้ความสามารถ และความรับผิดชอบ